หมวดก่อสร้างราคาวิ่ง6.6% เกษตรกรรวย
ราคาสินค้าหมวดก่อสร้างทะยาน 6.6%
19 ส.ค. 2554

ราคาสินค้าหมวดก่อสร้างทะยาน 6.6%
สำนักงานเศรษฐกิจการคลัง ประเมินว่า อัตราเงินเฟ้อทั่วไปเดือน มี.ค. ขยายตัว 3.1% จากช่วงเดียวกันปีก่อน และขยายตัวเร่งขึ้นจากเดือนก่อนหน้าอยู่ที่ 2.9% สาเหตุหลักมาจากดัชนีราคาหมวดผักและผลไม้ขยายตัวสูง เช่นเดียวกับดัชนีราคาในหมวดยานพาหนะและน้ำมัน เชื้อเพลิง ขยายตัวสูงตามราคาน้ำมันดิบในตลาดโลกที่ปรับตัวสูงขึ้น และดัชนีราคาในหมวดอาหารสำเร็จรูปขยายตัวเร่งขึ้นจากการปรับตัวสูงขึ้นของราคาสินค้าวัตถุดิบ ขณะที่อัตราเงินเฟ้อพื้นฐานขยายตัว 1.6% ทำให้ อัตราเงินเฟ้อทั่วไปและอัตราเงินเฟ้อพื้นฐานไตรมาสแรก ปี 2554 ขยายตัวอยู่ที่ 3% และ 1.5% ตามลำดับ
สำหรับดัชนีราคาวัสดุก่อสร้างในเดือน มี.ค. ขยายตัว 6.6% เมื่อเทียบกับช่วงเดียวกันของปีก่อน และปรับตัวเพิ่มขึ้นจากเดือนก่อนหน้าที่ขยายตัว 6% หมวดสินค้าที่ปรับตัวสูงขึ้น ได้แก่ หมวดเหล็กและผลิตภัณฑ์เหล็กที่ขยายตัว 15.3% เป็นผลจากเหล็กเส้นเสริมคอนกรีต ลวดเหล็กเสริมคอนกรีตอัดแรง เหล็กแผ่นเรียบดำ และท่อเหล็ก ในขณะที่ดัชนีในหมวดซีเมนต์ขยายตัว 10.9% 
ขณะที่ดัชนีหมวดไม้และผลิต ภัณฑ์ไม้ขยายตัว 4.5% ด้านปริมาณการจำหน่ายรถจักรยานยนต์ในเดือน มี.ค. ขยายตัวต่อเนื่อง 14.3% เมื่อเทียบกับช่วงเดียวกันของปีก่อน โดยได้รับปัจจัยบวกจากกำลังซื้อของประชาชนที่ยังอยู่ในระดับสูง รายได้เกษตรกรยังอยู่ในเกณฑ์ดีตามราคาสินค้าการเกษตร ส่งผลให้ไตรมาสแรกปริมาณการจำหน่ายรถจักรยานยนต์ขยายตัว 12.2% 
ด้านการบริโภคภาคเอกชนในปีนี้ขยายตัวในเกณฑ์ดี ดัชนีความเชื่อมั่นของผู้บริโภคเกี่ยวกับภาวะเศรษฐกิจโดยรวมในเดือน มี.ค. อยู่ที่ ระดับ 72